Lav et referat af nedenstående tekst:

Tekst:
Før årsskiftet købte kunderne gerne 10 kasser Pepsi til 59.95 kroner stykket, når Spar i Øster Brønderslev havde kasserne til salg på "ja tak" tilbud. Men nu ryger der kun et par stykker i vognen - til en pris på 69.95 kroner. - Vi har prisstigninger på stort set alle varer, og det kan kunderne mærke, siger købmand i Spar i Øster Brønderslev, Jan Jæger. Bare i februar er forbrugspriserne nemlig steget med 4,8 procent i forhold til sidste år, ifølge Danmarks Statistik. Og det er ikke sket siden 1989. - Nu koster en mælk næsten 10 kroner, hvor den før var til 7.95 kroner, siger Jan Jæger. Køber færre varer Konsekvensen har allerede ramt Spar-butikken i Øster Brønderslev. For kunderne putter færre varer i kurven. - Førhen blev de oftere fristet, det gør de ikke nu, for nu holder de sig primært til indkøbslisten, siger Jan Jæger. TV2 Nord har talt med en række andre nordjyske købmænd, som alle kan nikke genkendende til Jan Jægers situation. Inflationen var i forvejen høj på grund af coronakrisen. Men krigen i Ukraine har også påvirket den internationale økonomi - hvor især priserne på energi er stødt stigende. Kunderne kan mærke stigningerne Blandt kunderne i Spar-butikken i Øster Brønderslev, var der delte meninger om prisstigningerne. - Det er træls, for det er blevet dyrt, og lønningerne er ikke fulgt med, siger Mathias Hierzmann fra Tylstrup. Ifølge Christian Søndergaard, som lørdag var en tur forbi Spar for at handle til familien, vil prisstigningerne ikke ændre deres indkøbsvaner endnu. - Der er nogle varer, der stiger meget, og det er markant og kan sagtens mærkes, siger han. Hos 21-årige Mathilde Hansen Penstrup er det ikke hendes egen situation, der er hendes største bekymring. - Jeg tror, der er nogle, der har større problemer med økonomien, end jeg har, og nogle, som det vil gå hårdere ud over, siger hun. Svært at få varer hjem Det er heller ikke prisstigningerne, der bekymrer købmand Jan Jæger mest. - Det tager længere tid at få varerne hjem fra udlandet, fordi der er den her usikkerhed i verden, siger han og forklarer, at han derfor er bekymret for at stå med tomme hylder. - Hvis det tager seks-otte uger at få varer hjem fra Kina eller nogle europæiske lande, så bliver vi ramt på et eller andet tidspunkt, siger han. Købmand er optimistisk: Måske handler flere lokalt Indtil videre er der masser varer på hylderne i Øster Brønderslev. Og Jan Jæger beholder også optimismen lidt endnu, for de stigende priser kan ende med at blive en fordel for den lokale Spar-butik. - Med de stigende brændstofpriser, er der nok mange, der vælger at bruge bilen mindre, og det er jo "gratis" at "gå" ned i den lokale butik og handle, siger han.

Referat:
Bare i februar er forbrugspriserne vokset med 4,8 procent i forhold til sidste år, viser tal fra Danmarks Statistik. Det er ikke set siden 1989.